10 daga áskorun - segjum bless við plast og annan óþverra . Hugsum betur um náttúruna ! Okkur Lóum langar til að nýta annan daginn til þess að skora á alla að flokka sorp . Skora á þá sem flokka nú þegar , til þess að halda því áfram og gera enn betur . Skora svo á þá sem ekki hafa flokkað , til þess að byrja á að flokka allt sitt heimilissorp . Gott er að byrja fyrst á því að finna ílát til að flokka plast og pappa ( kemur oftast mest af því ) frá almennu rusli til að hafa í eldhúsinu . Það getur líka verið gott fyrir þá sem eru með bílskúr að hafa sama fyrirkomulag þar svo hægt sé að fara færri ferðir á haugana . Í bílskúrnum getur einnig verið gott að hafa ílát fyrir gler , ál og drykkjarumbúðir með skilagjaldi . Á Íslandi er flokkun mismunandi milli sveitarfélaga og skorum við því á fólk að kynna sér vel hvernig flokkuninni er háttað í þeirra sveitafélagi . Það má til að mynda henda áli með ofan í svörtu tunnunar á höfuðborgasvæðinu , en það verður þá að vera í lausu . Ástæðan fyrir því er að það er segull á færibandinu í Sorpu sem tekur upp álið sem liggur inni á milli í ruslinu . Sniðugt getur verið fyrir þá sem hafa tök á , að vera sjálfir með moltu úti í garði . Annars er hægt að fá brúna tunnu hjá Sorpu . Á Akureyri flokka allir lífrænan úrgang í sérstaka poka sem settir eru í hólf í tunnunni eða í sérstakar tunnur fyrir lífrænan úrgang . Við setjum hér nokkra áhugaverða tengla :